જેમ સવારે છ વાગ્યે ઊઠીને બધું જમવાનું બનાવી દે સવાર-સાંજનું કારણ કે સાસુ, સસરા સાથે છે. પતિને પાણીનો ગ્લાસ પણ હાથમાં આપવો પડે પણ પતિ સારો છે કારણ કે તે ઘરના દરેક કામ કરીને કામ પર જાય છે. જ્યારે પતિ ફક્ત બહારનું જ કામ કરે છે. શું કરે આપણો સમાજ હજી પણ પિતૃસત્તાક માનસિકતામાં જીવે છે. મેં તેને પૂછ્યું કે જો તે કહી દે કે તેના પતિએ ઘરના કામમાં પણ ભાગીદાર થવું પડે તો? તેણે સ્મિત કરવાનો પ્રયત્ન કરતાં કહ્યું એવું કેવી રીતે કહી શકાય. બસ મને બહાર જવાની ના નથી પાડતો, નડતો નથી એ સારું નહીં ? બાળક આવશે તો એ પોતાની કારકિર્દી પર કદાચ પૂર્ણવિરામ મૂકી પણ દે કારણ કે બાળકને ઉછેરવાની જવાબદારી તો ફક્ત સ્ત્રીઓની જ હોય ને. જોકે ખૂબ જ ઓછા પ્રમાણમાં હવે સમાજ બદલાઈ રહ્યો છે. કી એન્ડ કા ફિલ્મની જેમ કેટલાક પુરુષો પણ ઘરના દરેક કામમાં રસ લઈ રહ્યા છે. પણ એ સંખ્યા હજી ખૂબ નાની છે.